जेठ ११ गतेबाट प्रदर्शनमा आउने तयारीका साथ चलचित्र ‘झमक बहादुर’को ‘आमैले भन्थे धाराको पानी’ बोलको गीत सार्वजनिक भएको छ । पुरानो चलचित्र ‘साइनो’ मा समावेश गीतको रिमिक्स भर्सन हो । कुसुम गजमेरको शब्द र रन्जित गजमेरको संगीत रहेको गीतलाई ‘झमक बहादुर’मा भने ओम सुनारले रिमिक्स गरेका हुन् । रिमिक्समा ओम सँगै कविता श्रेष्ठ र मिस्टर आरजेको स्वर सुन्न सकिन्छ । निर्देशक भोमन कटुवालले क्लब डान्सको रुपमा प्रस्तुत गरिएको भिडियोलाई नयाँ पुस्तालाई मनपर्ने शैलीमा तयार पारेका छन् ।
